CELEX: 31984D0267
Language: el
Date: 1984-05-08 00:00:00
Title: 84/267/ΕΟΚ: Απόφαση της Επιτροπής της 8ης Μαΐου 1984 για την εφαρμογή της γεωργικής αναδιάρθρωσης στην Ιρλανδία, σύμφωνα με τον τίτλο Ι της οδηγίας 72/161/ΕΟΚ του Συμβουλίου (Το κείμενο στην αγγλική γλώσσα είναι το μόνο αυθεντικό)

Avis juridique important

|

31984D0267

84/267/ΕΟΚ: Απόφαση της Επιτροπής της 8ης Μαΐου 1984 για την εφαρμογή της γεωργικής αναδιάρθρωσης στην Ιρλανδία, σύμφωνα με τον τίτλο Ι της οδηγίας 72/161/ΕΟΚ του Συμβουλίου (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 132 της 18/05/1984 σ. 0045 - 0045

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 8ης Μαΐου 1984  για την εφαρμογή της γεωργικής αναδιάρθρωσης στην Ιρλανδία, σύμφωνα με τον τίτλο Ι της οδηγίας 72/161/ΕΟΚ του Συμβουλίου  (Το κείμενο στην αγγλική γλώσσα είναι το μόνο αυθεντικό)  (84/267/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/161/ΕΟΚ του Συμβουλίου της 17ης Απριλίου 1972 περί της κοινωνικοοικονομικής ενημερώσεως και αποκτήσεως επαγγελματικών προσόντων των εργαζομένων στη γεωργία (1), όπως τροποποιήθηκε τελευταία από την οδηγία 84/140/ΕΟΚ (2), και ιδίως το άρθρο 11 παράγραφος 3,  Εκτιμώντας:  ότι η ιρλανδική κυβέρνηση ανακοίνωσε στις 22 Νοεμβρίου 1983, σύμφωνα με το άρθρο 10 παράγραφος 4 της οδηγίας 72/161/ΕΟΚ, το πρόγραμμα ενημέρωσης κοινωνικού και οικονομικού χαρακτήρα του γεωργικού πληθυσμού·  ότι, σύμφωνα με το άρθρο 11 παράγραφος 3 της οδηγίας 72/161/ΕΟΚ, η Επιτροπή πρέπει να αποφασίσει αν οι διατάξεις για την εφαρμογή του τίτλου Ι της οδηγίας 72/161/ΕΟΚ, που ισχύουν στην Ιρλανδία, εξακολουθούν να πληρούν τους όρους για χρηματοδοτική συμμετοχή της Κοινότητας, λαμβάνοντας υπόψη το προαναφερθέν πρόγραμμα·  ότι το προαναφερθέν πρόγραμμα ενημέρωσης κοινωνικού και οικονομικού χαρακτήρα του γεωργικού πληθυσμού ανταποκρίνεται στους όρους και στους στόχους του τίτλου Ι της οδηγίας 72/161/ΕΟΚ·  ότι ζητήθηκε η γνώμη του Ευρωπαϊκού Γεωργικού Ταμείου Προσανατολισμού και Εγγυήσεων σχετικά με τα χρηματοδοτικά θέματα ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι διατάξεις για την εφαρμογή του τίτλου Ι της οδηγίας 72/161/ΕΟΚ που ισχύουν στην Ιρλανδία εξακολουθούν να πληρούν, έχοντας λάβει υπόψη το πρόγραμμα ενημέρωσης κοινωνικού και οικονομικού χαρακτήρα του γεωργικού πληθυσμού που ανακοίνωσε η ιρλανδική κυβέρνηση στις 22 Νοεμβρίου 1983, τους όρους για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 8 της οδηγίας 72/161/ΕΟΚ.  Άρθρο 2  Η παρούσα απόφαση απευθύνεται στην Ιρλανδία.  Βρυξέλλες, 8 Μαΐου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 96 της 23. 4. 1972, σ. 15.  (2) ΕΕ αριθ. L 72 της 15. 3. 1984, σ. 24.